Općina Matulji je objavila Javni poziv za podnošenje zahtjeva u svezi dodjele prigodnog poklon bona uoči Božića u sklopu programa Socijalne skrbi Općine Matulji za 2022. godinu.

Pomoć za prigodni poklon bon ostvaruju sljedeće kategorije korisnika: samci ili obitelj koja ispunjava uvjet prihoda propisan člankom 8. Odluke o socijalnoj skrbi („Službene novine Primorsko-goranske županije“ br. 9/21), udomiteljske obitelji, djeca s teškoćama u razvoju, umirovljenici kojima je mirovina jedini izvor prihoda, a iznos koje ne prelazi 2.500,00 kuna te sve osobe starije od 65. godina bez mirovine odnosno sa drugim prihodima koji ne prelaze 2.500,00 kn.

Rok za podnošenje zahtjeva je do 09. prosinca 2022. godine. Zahtjevi se podnose u Pisarnici Općine Matulji ili putem maila: [opcina.matulji@matulji.hr](mailto:opcina.matulji@matulji.hr).

Tekst javnog poziva i obrazac zahtjeva sa popisom potrebne dokumentacije dostupni su na web stranicama Općine Matulji [www.matulji.hr](http://www.matulji.hr). Dodatne informacije mogu se dobiti na broju telefona 051/401 – 468.

Općina Matulji